"Setswana Puotlaleletso ya Ntlha (FAL)/P2 11 DBE/Ngwanaitseele 2014 NSC KAROLO YA B: TERAMA MOLATSWANA WA GAETSHO – DMG Sekeleko Araba dipotso TSOTLHE mo karolong e. POTSO 3: BO TLA SA JANG? – C Modise Buisa dinopolo tse di latelang mme morago o arabe dipotso. 3.1 NOPOLO A MMAKGOMOTSO: Tsena! (Lebati le a bulega le bo le tswalega) MMAKGOMOTSO: (Ka kgakgamalo): Ao Kgomotso ngwanaka; fa o tla o rwele thoto jaana, a o etile kgotsa go diragala eng? KGOMOTSO: (Ka mowa o o botlhoko): Hae! Mma nte ke nne fa fatshe ke di go thatololele tlhe. MMAKGOMOTSO: A Phofu o go kobile ngwanaka? KGOMOTSO: (O a sunasunetsa): Mma, nna tse ke di boneng di tsitsibanya mmele e le ruri. MMAKGOMOTSO: (Ka kutlolobotlhoko): Se rialo tlhe Kgomotso ngwanaka ... KGOMOTSO: (O a sunasunetsa): Di tlhabisa ditlhong mo go se nang bosekaseko mma. MMAKGOMOTSO: Se tlale pelo o nkitsise se se tlhagetseng Kgomotso. KGOMOTSO: (O a sunasunetsa): Mma, ke ne ke sa gopola gore nyalo e botlhoko jaana ... MMAKGOMOTSO: (O a mo gomotsa): Kgaotsa tlhe ngwanaka kana selo se se oketsa kutlobotlhoko le ona matshwenyego. 3.1.1 Kgomotso o ne a nyetswe ke mang? (1) 3.1.2 Kgotlhang e tlholwa ke eng mo teramakhutshweng e? (2) 3.1.3 Kgomotso o kobilwe kwa ga gagwe? A se ke ntlha kgotsa kakanyo? Tshegetsa ka lebaka. (2) 3.1.4 Tlhalosa semelo sa ga RraKgomotso ka dintlha di le PEDI. Tshegetsa ka mabaka. (4) 3.1.5 Tharabololo ya kgotlhang ya terama e, e nnile efe? (2) Kwalololo e ileditswe Phetla"